Creatorii vaccinurilor anti-COVID-19 cu ARN mesager au fost recompensați cu Premiul OMS pentru Sănătate Globală. "Au salvat vieți!"
Doi oameni de știință din Statele Unite, recunoscuți a fi creatorii vaccinurilor anti-COVID-19 cu ARN mesager, au fost recompensați de Organizația Mondială a Sănătății cu Premiul pentru Sănătate Globală. "Profesorii Katalin Kariko și Drew Weissman au salvat vieți în timpul pandemiei", spune directorul general al OMS. De altfel, cei doi cercetători americani au fost recompensați, anul trecut, și cu premiului Nobel pentru Fiziologie sau Medicină, informează DPA, citată de Agerpres.